Diari Oficial de la Generalitat Valenciana


Sumari del DOGV 5247, del 27-04-2006 (2006/3987)

Notificació a WT Grupesa Frío, SL, de la sentència dictada en les actuacions del juí verbal número 24/2004.
-----------------------------------------------------------------------------------------------------------

### Dades del document

Número de DOGV
:   5247

Data del DOGV
:   27-04-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/3987


Organisme emissor
:   Jutjat de Primera Instància Número 2 de Carlet

Tipus de document
:   Edicte

Notificació a WT Grupesa Frío, SL, de la sentència dictada en les actuacions del juí verbal número 24/2004. [2006/Q3987]  
Rocío Moreno de Viana-Cárdenas, jutgessa del Jutjat de Primera Instància i Instrucció número 2 de Carlet, faig saber:   
Que en virtut del que ha acordat este jutjat en les actuacions del dia de hui, dictades en les actuacions de juí verbal, registrades en este jutjat amb el número 24/2004, seguides per Comercial y Derivados Eléctricos, SL, contra WT Grupesa Frío, SL, es notifica a la demandada WT Grupesa Frío, SL, la sentència dictada en estes actuacions, que té l'encapçalament i la part dispositiva que, literalment, diuen així:  
«Isabel Flor Lorente, jutgessa del Jutjat de Primera Instància número 2 de Carlet i partit, ha vist les presents actuacions de juí verbal seguides davant este jutjat amb el número 24/2004, a instància de Comercial y Derivados Eléctricos, SL, representat pel procurador Alberto Mallea Catalá i sota la direcció lletrada de Marisa Osca García, contra WT Grupesa Frío, SL, i contra Antonio Ballester Solano, declarats en rebel·lia processal.  
Part dispositiva  
Estime la demanda interposada per Comercial y Derivados Eléctricos, SL, representat pel procurador Alberto Mallea Catalá, contra WT Grupesa Frío, SL, i Antonio Ballester Solano, declarats en rebel·lia processal, i condemne conjuntament i solidàriament ambdós demandats a pagar a l'actora la quantitat de 2.915,03 euros més els interessos legals. Així mateix, els demandats hauran de pagar les costes del procés.  
Notifiqueu la present sentència a les parts i feu-los saber que contra esta s'hi pot interposar un recurs d'apel·lació en el termini de cinc dies, comptadors des del sendemà de la notificació perquè en siga sabedora l'Audiència Provincial de València.  
Així mateix, s'hi pot interposar un recurs d'aclariment per a corregir algun concepte obscur o suplir qualsevol omissió que continga o corregir errades materials manifestes o aritmètiques, recurs que cal formular davant este jutjat dins dels dos dies següents al de la notificació de la present resolució, d'acord amb el que disposa l'article 267 de la Llei Orgànica 6/1985, d'1 de juliol, del Poder Judicial. Així mateix, podrà instar la part, si li convé segons dret i hi haguera motiu per a això, que es declare la nul·litat de totes les actuacions o d'alguna en particular, d'acord amb el que disposa l'article 240 de la Llei Orgànica 6/1985, d'1 de juliol, del Poder Judicial, segons la modificació efectuada per la Llei Orgànica 13/1999, dret que cal exercitar en el termini de 20 dies, comptadors des de la notificació de la sentència.  
Esta és la meua sentència, que pronuncie, mane i firme».  
I perquè valga de notificació a la demandada WT Grupesa Frío, SL, en parador desconegut, expedisc la present cèdula perquè es publique en el Diari Oficial de la Generalitat Valenciana, la qual firme.  
Carlet, 29 de març de 2006.. La jutgessa: Rocío Moreno de Viana-Cárdenas.